**BSI DANS**

**PRINSIPPVEDTAK av 27092017, JF. VEDTEKTENES § 4-8. Saken gjelder endring i BUDSJETT 2017.**

Forslag:
Inntekter:
Post 3220 Medlemskontingent ikke student endres fra NOK 70.500 til NOK 150.000
Post 3225 Medlemskontingent student endres fra NOK 75.500 til NOK 150.000
Post 3440 Tilskudd fra HS endres fra NOK 100.000 til NOK 37.500
Utgifter:
Post 5991 IU endres fra NOK 0 til NOK 40.000
Post 7722 Arrangementsutgifter (øvrig) endres fra NOK 0 til NOK 25.000
Konsekvens:
Estimert resultat for 2017 endres positivt med +NOK 26.500

Bakgrunn:

2016 var et økonomisk vanskelig år for BSI Dans. På denne bakgrunn, la det avtroppende styret frem et forslag til budsjett som reflekterte tingenes tilstand i 2016. Dette budsjettet tok utgangspunkt i at total inntekt fra medlemskontingent for 2017 ville ligge på ca NOK 150.000. Per dags dato (27.09.2017) har vi fått inn ca NOK 220.000 for vårsemesteret 2017 og ca NOK 120.000 for høstsemesteret 2017. Med god margin for uforutsette ting: feil, tilbakebetalinger, mv. foreslås posten for medlemskontingenter (2 poster) endret til NOK 300.000 sammenlagt, for å bedre reflektere det realistiske tallet.

På grunn av den økonomiske krisen i 2016, ble mange budsjettposter kuttet, derav flere som er sentrale for klubbens videre drift. Instruktørutvikling (IU) og Idrettsfaglig bistand var viktige for å opprettholde kompetansenivået hos instruktørene i klubben. Det årlige høstballet var et veldig viktig og samlende PR-arrangement. Alle disse er i direkte sammenheng med hvor godt man klarer å holde på medlemmene, samt rekrutteringen av nye medlemmer.

På denne bakgrunn går styret inn for å føre midler til UI og høstballet tilbake inn i budsjettet. Posten UI fordeles likt mellom undergruppene, og innvilges hver gruppe etter søknad. Nærmere retningslinjer utarbeides. Grenansvarlige informeres.